als_Latn dik_Latn sag_Latn
Mënyra se si një fëmijë rritet nga prindërit lë shenja në të ardhmen e tij. Një studim i fundit ka treguar se njerëzit që vuajnë nga psikopatia kanë pasur një fëmijëri të vështirë ose askush nuk është kujdesur për ta, duke bërë që fëmija të ndihet i vetmuar e si rrjedhojë, më i ashpër, i izoluar, pa siguri…drejt psikopatisë.
Ndërsa dëgjojmë gjithnjë e më tepër rreth sëmundjes së psikopatisë, shkencëtarët vazhdojnë të zbulojnë detaje të mëtejshme rreth gjendjes, përtej stereotipave që kemi parë në filma. Ata gjithashtu po fillojnë të kuptojnë se çfarë e bën dhe shkakton një njeri të kthehet në psikopat.
Psikopatët përcaktohen nga mungesa e ndjeshmërisë dhe në raste ekstreme duke shkaktuar dhunë . Ata gjithashtu kanë tendencë për të manipuluar njerëzit për të zgjeruar interesat e tyre.
Njihuni me vajzën nga fshati që la shkollën por sot është më e pasura në botë
Pas çdo burri të suksesshëm qëndron një ...Lexo më shumë
Disa argumentojnë se njerëzit mund të lindin me një problem të tillë. Por studimet më të fundit tregojnë se psikopatët mund bëhen të tillë gjatë fazës së rritjes.
Aina Gullhaugen, një studiuese në Universitetin Norvegjez të Shkencës dhe Teknologjisë, bëri një meta-analizë të të gjitha studimeve ndërkombëtare të botuara gjatë 30 viteve të fundit për njerëzit që vuajnë nga psikopatia dhe zhvilloi studimin e saj për nevojat psikologjike tek disa të burgosur të sigurisë së lartë në Norvegji.
Ajo gjeti se çdo studim tregoi se këta autorë kishin një pasqyrë të abuzimit fizik dhe ose psikologjik që në fëmijëri. Ajo tha:
Kanabisi, Rama: Kapni kokat e krimit pastaj bimët. Muajt e ardhshëm më të rrezikshmit
Kanabisi vijon të mbetet problemi ende i pazgjidhur plotësisht i qeverisë Rama. Sot ai ...Lexo më shumë
“Shumë nga përshkrimet e bënë të qartë se pamëshirshmëria e tyre e mëvonshme ishte një përpjekje për të adresuar këtë dëm por në një mënyrë të papërshtatshme ose të keqe. Në përshkrimet e rasteve të lartpërmendura dhe studimin tim, u bë e qartë se ata kanë dëshirën dhe nevojën për marrëdhënie të ngushta. Në të njëjtën kohë është po aq e qartë se ata e gjejnë pothuajse të pamundur të arrijnë dhe mbajnë marrëdhënie të tilla dhe kthehen në njerëz të pasigurtë dhe agresivë”, thotë ajo për Independent.
Përveç abuzimit, psikopatët kriminalë prireshin të kishin atë që ata e përshkruanin si një edukim jonormal nga prindërit.
Gullhaugen tha: Ose ata jetonin në një situatë ku askush nuk kujdesej, ose kur fëmija ka qenë nën kontroll të plotë e të rreptë, pra mënyra se si prindërit rrisin fëmijët ka të bëjë me zhvillimin e tyre në të ardhmen. Tiranapost.al E.B
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn